Diari Oficial de la Generalitat Valenciana


Sumari del DOGV 3616, del 02-11-1999 (1999/8918)

Informació pública de l'alternativa tècnica de programa de la unitat d'actuació número 11, redelimitació de la unitat, estudi de detall i avantprojecte d'urbanització.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8918


Organisme emissor
:   Ajuntament de Sagunt

Tipus de document
:   Anunci

Informació pública de l'alternativa tècnica de programa de la unitat d'actuació número 11, redelimitació de la unitat, estudi de detall i avantprojecte d'urbanització. [1999/F8918]
  
Per mitjà d'aquest edicte es fa saber que amb data 15 de setembre de 1999 l'alcalde president, en virtut de les atribucions que li confereix la legislació vigent, ha dictat la següent resolució d'Alcaldia:
  
Vist que mitjançant un escrit presentat en aquest ajuntament en data 12 de maig de 1999, registre d'entrada número 5.241, la senyora Milagro Casanova Casanova, el senyor José Enrique, el senyor Francisco, la senyora Milagro Villar Casanova, el senyor Vicente Villar Goda i la senyora Filomena Villar Goda solidàriament formulen alternativa tècnica de programa per al desenvolupament de la unitat d'actuació número 11 del vigent pla general d'ordenació, a la qual s'adjunta redelimitació de l'àmbit de la unitat, estudi de detall i projecte d'urbanització.
  
Vist que sobre la documentació a l'alternativa tècnica l'arquitecte municipal ha emés informe en data 22 de juliol de 1999, del mode següent:
  
1. Remodelació de la unitat
  
La unitat veu modificat el seu perímetre en incorporar part dels terrenys destinats a vials i a dotació escolar, completant la trama urbana existent.
  
Tal supòsit està recollit en la disposició addicional tercera del Pla General d'Ordenació Urbana.
  
De la proposta de redelimitació s'emet informe favorablement.
  
2. Estudi de detall
  
Es redacta un estudi de detall per a fer més factible la materialització de l'aprofitament de la unitat. S'obrin tres carrers privats a l'interior de la macroilla.
  
Es compleix així el que estableix l'article 33 de les Normes Urbanístiques del Pla General d'Ordenació Urbana en permetre aquest tipus de documents de desenvolupament per facilitar una millora en les condicions d'edificació.
  
Compleix els fins i objectius exigits en l'article 100 del Reglament de Planejament:
  
1. Els estudis de detall es formularan per a les àrees o en els supòsits recollits pels plans generals, i hauran de comprendre, com a mínim, illes o unitats urbanes equivalents completes.
  
2. Els estudis de detall reajustaran les alineacions i rasants, completant i adaptant les que ja estigueren assenyalades en el pla general o en el parcial si es dóna el cas.
  
Ordenaran els volums d'acord amb el Pla General d'Ordenació Urbana, sense alterar la destinació del sòl, augmentar l'aprofitament urbanístic d'aquest, ni incomplir les normes específiques del pla general o parcial si es dóna el cas, sense transvasar edificabilitats entre illes.
  
Podran crear nous vials o sòls dotacionals, sense suprimir ni reduir els recollits pel pla general o parcial si es dóna el cas.
  
Tot això sense ocasionar cap perjudici, ni alterar les condicions d'ordenació dels predis confrontants.
  
Compleix la documentació exigida en l'article 101 del Reglament de Planejament:
  
A) Plans d'informació
  
a) Pla d'ordenació detallada de l'àmbit afectat segons el planejament vigent.
  
b) Pla de la perspectiva de l'illa i el seu entorn visual.
  
B) Memòria justificativa
  
a) Justificació de les solucions adoptant-les i de l'adequació a les previsions del pla que els reclama.
  
b) Si modifica la disposició de volums s'efectuarà un estudi comparatiu de l'edificabilitat pròpia de les determinacions estipulades en el pla i de les que s'obtenen en l'estudi de detall.
  
C) Plans d'ordenació
  
a) Plans a escala adequada i, com a mínim, 1:500, que expressen les determinacions que es completen o reajusten, amb referències precises a la nova ordenació i la relació amb l'anterior.
  
b) Anàlisi gràfica dels volums ordenats comprensiu del seu àmbit mínim i el seu entorn.
  
Avantprojecte d'urbanització
  
Pel que fa a aquest apartat direm que el disseny s'adequa al que disposa el pla general i el document de desenvolupament d'aquest (estudi de detall). Els preus i les solucions constructives són correctes i conformes.
  
Quant a la qualitat i adequació dels materials, l'informe sobre aquest criteri es basarà en allò que determinen les oficines supervisores de projectes.
  
Atés que l'article 33.6 de la Llei de la Generalitat Valenciana Reguladora de l'Activitat Urbanística, en concordança amb l'article 119 del Reglament de Planejament, estableix el procediment de redelimitació de l'àmbit de les unitats d'execució mitjançant programes.
  
Atés que l'article 52 de la Llei Reguladora de l'Activitat Urbanística, en concordança amb l'article 173 del Reglament de Planejament, estableix el procediment d'elaboració i tramitació dels estudis de detall.
  
Atés que l'article 53 de la mencionada llei, en concordança amb l'article 136 i següents del Reglament de Planejament, estableix la tramitació i aprovació dels projectes d'urbanització.
  
D'acord amb el que estableix l'article 46 de la Llei Reguladora de l'Activitat Urbanística se sotmet l'alternativa tècnica de programa de la unitat d'actuació número 11 a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular-hi al·legacions, proposicions juridicoeconòmiques en competència i alternatives tècniques. Abans de la publicació de l'edicte, s'haurà de trametre avís amb el contingut al domicili fiscal dels qui consten en el cadastre com a titulars de drets afectats per l'actuació proposada. Es podran presentar alternatives tècniques i al·legacions durant 20 dies, comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques es portarà a terme en la següent data hàbil a la conclusió del termini per a presentar-les.
  
Tenint en compte tot això, resolc:
  
Primer
  
Sotmetre al tràmit d'informació pública l'alternativa tècnica de programa de la unitat d'actuació número 11, presentada per la senyora Milagro Casanova Casanova, el senyor José Enrique, el senyor Francisco, la senyora Milagro Villar Casanova, el senyor Vicente Villar Goda i la senyora Filomena Villar Goda, que formulen de forma solidària una alternativa tècnica de programa per al desenvolupament de la unitat d'actuació número 11 del vigent pla general d'ordenació, a la qual s'adjunta redelimitació de l'àmbit de la unitat, estudi de detall i projecte d'urbanització; en la forma, condicions i terminis que es recullen en els paràgrafs anteriors.
  
Segon
  
Trametre avís previ al domicili fiscal dels qui consten en el cadastre com a titulars de drets afectats per l'actuació proposada.
  
Cosa que es fa pública perquè se'n prenga coneixement general i d'acord amb el que estableix l'article 53, en concordança amb l'article 46.3, de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.
  
El termini d'informació pública serà de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació es troba depositada a l'Ajuntament de Sagunt, Departament d'Urbanisme).